Marie Kondō

Marie Kondō (, s. 9. lokakuuta 1984 Tokio) on japanilainen ammattijärjestäjä ja kirjailija. Hänen KonMari-nimellä tunnettua kodintavaroiden järjestelymenetelmää käsittelevät elämänhallintaoppaansa ovat myyneet syksyyn 2016 mennessä yhteensä 6,5 miljoonaa kappaletta yli 40 kielellä.KonMari-metodilla elämän kaaos järjestykseen? – "Moni on viimein huomannut elävänsä tavaratulvassa", Minna Rinta-Tassi, Yle uutiset 24.10.2016

Kondō perusti kodinjärjestelyn konsultointiyrityksensä 19-vuotiaana. Time-lehti valitsi hänet 100 vaikutusvaltaisimman ihmisen listalleen vuonna 2015. Kondō on naimisissa, ja hänellä on kolme lasta. Kondō kertoo saaneensa vaikutteita šintolaisuudesta.Who Is Marie Kondo? 7 Things You Might Not Know About the Japanese Decluttering Guru , Claire Stern, InStyle, 23.1.201615 Facts You Don’t Know About Marie Kondo, MakeSpace, 4.9.2015

Kondōn raivaus- ja järjestämismenetelmän periaatteena on, että kotiaan järjestelevä ihminen kysyy itseltään jokaisen esineen kohdalla ”tuottaako tämä esine minulle iloa”. Jos niin ei ole, hänen tulee luopua esineestä. Menetelmän kannattajien mukaan kodin tyhjentäminen turhasta tavarasta tällä tavalla johtaa pysyvään ja myönteiseen elämänmuutokseen myös mielen tasolla.

Kolmannen lapsensa syntymän jälkeen Kondō kertoi alkuvuodesta 2023, ettei enää pitänyt tärkeänä kotinsa pysyvää siistimistä. Hän sanoi arvostavansa enemmän lastensa kanssa viettämäänsä aikaa ja tavallaan luopuneensa jatkuvasta siistimisestä. Lausunnosta uutisoitiin ainakin läntisissä tiedotusvälineissä niin, että se päätyi otsikoihin niin Pohjois-Amerikassa kuin Euroopassakin.

 Suomeksi käännetyt kirjat 





 Lähteet 

 Aiheesta muualla 

Luokka:Elävät henkilöt
Luokka:Japanilaiset kirjailijat
Luokka:Vuonna 1984 syntyneet